
RAPORT

asupra proiectului de Lege
 privind formularea de către România a unei declaraţii 
în baza art.35 alin.(2) din Tratatul privind Uniunea Europeană
              
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  proiectul de Lege privind formularea de către România a unei declaraţii în baza art.35 alin.(2) din Tratatul privind Uniunea Europeană, trimis cu adresa nr. PL.x-285 din 9 iunie 2009 şi  înregistrat cu nr. 31/561din 10 iunie 2009.


Potrivit prevederilor art. 75 din Constituţia României, republicată, şi ale art. 92 alin.(8) pct. l din Regulamentul Camerei Deputaţilor, republicat, Camera Deputaţilor  este  prima Cameră sesizată. 


Consiliul Legislativ a avizat favorabil proiectul de lege,  potrivit avizului transmis cu adresa nr. 304 din 9 aprilie 2009.
Comisia pentru politică externă, prin avizul transmis cu adresa nr. 33/31 din 16 iunie 2009 a avizat favorabil  această iniţiativă legislativă.


Proiectul de lege are ca obiect de reglementare formularea de către România a unei declaraţii în baza art. 35 alin. (2) din Tratatul privind Uniunea Europeană, potrivit căruia orice stat membru poate recunoaşte, printr-o declaraţie, competenţa Curţii de Justiţie de la Luxemburg de a decide cu titlu preliminar asupra validităţii şi interpretării deciziilor- cadru şi a deciziilor, asupra interpretării convenţiilor încheiate în virtutea Titlului VI- Dispoziţii asupra cooperării judiciare şi poliţieneşti în materie penală, precum şi asupra validităţii şi interpretării măsurilor lor de aplicare.


În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive la acesta şi documentele care îl însoţesc, în şedinţa din       23 iunie 2009. 


La şedinţă a participat, în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Justiţiei şi Libertăţilor Cetăţeneşti, doamna Alina Bica,  secretar de stat. 


La dezbateri au fost prezenţi 13 deputaţi, din totalul de 24 membri ai Comisiei juridice, de disciplină şi imunităţi. 



În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind formularea de către România a unei declaraţii în baza art.35 alin.(2) din Tratatul privind Uniunea Europeană.


În raport cu obiectul şi conţinutul reglementării, iniţiativa legislativă face parte din categoria legilor ordinare. 
                       PREŞEDINTE,                                         SECRETAR,

        Daniel BUDA

